จับตา STOWER วิ่งคึก! เซ็นสัญญา GLOBE Telecom ปล่อยเช่าเสาโทรคมนาคมฟิลิปปินส์
จับตา STOWER วิ่งคึก! เซ็นสัญญาเช่าเสาโทรคมนาคมกับ GLOBE Telecom ผู้ให้บริการโทรศัพท์เคลื่อนที่ในประเทศฟิลิปปินส์ นาน 15 ปี
จับตา STOWER วิ่งคึก! เซ็นสัญญาเช่าเสาโทรคมนาคมกับ GLOBE Telecom ผู้ให้บริการโทรศัพท์เคลื่อนที่ในประเทศฟิลิปปินส์ นาน 15 ปี
10 มี.ค. 2565

บริษัท สกาย ทาวเวอร์ จำกัด (มหาชน) หรือ STOWER ระบุว่า ตามที่บริษัท SkyTowers Infra Inc. (Sky-Infra) ประเทศฟิลิปปินส์ ซึ่งเป็นบริษัทย่อยทางอ้อม ได้ลงนามในสัญญาเช่าหลัก (Master Lease Agreement) เพื่อเช่าเสาโทรคมนาคมกับ GLOBE Telecom Inc. ผู้ให้บริการโทรศัพท์เคลื่อนที่ในประเทศฟิลิปปินส์ โดย Sky-Infra ได้รับอนุญาตจากหน่วยงานกำกับด้านเทคโนโลยีและการสื่อสารของรัฐบาลฟิลิปปินส์ (Department of ICT) ให้ดำเนินธุรกิจด้านโครงสร้างพื้นฐานโทรคมนาคม
ทั้งนี้บริษัทจะเริ่มดำเนินการลงทุนตั้งแต่เดือนมี.ค. 2565 ตามแผนธุรกิจให้เช่าเสาโทรคมนาคมจำนวน 240 สถานีในปี 2565 โดย GLOBE Telecom เป็นผู้เช่าหลักตามสัญญาเช่าระยะยาม 15 ปี ทั้งนี้ GLOBE Telecom ได้แจ้งยืนยันพื้นที่ที่ต้องการเช่าใน Batch แรกแล้ว และคาดว่าจะดำเนินการก่อสร้างแล้วเสร็จเดือนมิ.ย.-ก.ค.2565
อนึ่งวานนี้ (9 มี.ค.2565) ราคาหุ้น STOWER ปิดที่ระดับ 0.08 บาท ราคาหุ้นไม่เปลี่ยนแปลงจากวันก่อนหน้า ด้วยมูลค่าซื้อขาย 31.06 ล้านบาท